b'\n_START_ARTICLE_\nHeinrich-Georg Hax\n_START_SECTION_\n\xc5\xbdivljenjepis\n_START_PARAGRAPH_\nLeta 1918 je vstopil v Gardni fusilirski polk kot \xc4\x8dastni\xc5\xa1ki pripravnik._NEWLINE_Pozneje je bil preme\xc5\xa1\xc4\x8den v 9. pehotni polk. Leta 1933 je bil poslan na Vojno akademijo Berlin, ki jo je uspe\xc5\xa1no kon\xc4\x8dal. Kot general\xc5\xa1tabni \xc4\x8dastnik je bil leta 1935 preme\xc5\xa1\xc4\x8den v OKH. Pozneje je postal drugi general\xc5\xa1tabni \xc4\x8dastnik pri XII. korpusu in leta 1938 prvi general\xc5\xa1tabni \xc4\x8dastnik 2. lahke divizije._NEWLINE_Ob za\xc4\x8detku druge svetovne vojne je bil prvi general\xc5\xa1tabni \xc4\x8dastnik armadne skupine Jug; pozneje je bil preme\xc5\xa1\xc4\x8den na Vojno akademijo Berlin, kjer je bil predavatelj._NEWLINE_V juliju 1941 je bil ponovno preme\xc5\xa1\xc4\x8den na fronto, saj je bil preme\xc5\xa1\xc4\x8den nazaj na mesto prvega general\xc5\xa1tabnega \xc4\x8dastnika armadne skupine Jug. 30. januarja 1943 je postal na\xc4\x8delnik \xc5\xa1taba LVI. tankovskega korpusa, 4. maja 1944 pa je postal poveljnik 111. tankovskogrenadirskega polka, ki je bil v sestavi 11. tankovske divizije._NEWLINE_V sredini decembra 1944 je bil poslan na te\xc4\x8daj za divizijske poveljnike. Te\xc4\x8daj je uspe\xc5\xa1no kon\xc4\x8dal in 5. januarja 1945 postal poveljnik 8. tankovske divizije._NEWLINE_Do oktobra 1955 je bil v sovjetskem vojnem ujetni\xc5\xa1tvu, nakar je 3. septembra 1956 vstopil v novoustanovljeni Bundeswehr in postal poveljnik 3. tankovske divizije (name\xc5\xa1\xc4\x8dena v Buxtehudeju). Leta 1958 je postal namestnik poveljnika III. korpusa. Upokojil se je leta 1961._NEWLINE_Poleg uspe\xc5\xa1ne voja\xc5\xa1ke kariere je bil Hax tudi uspe\xc5\xa1en peterobojec in \xc5\xa1portni strelec. Sodeloval je na strelskih tekmovanjih poletnih olimpijskih iger leta 1928, leta 1932 in 1936; na zadnjih dveh je osvojil srebrni medalji v hitrostnem streljanju s pi\xc5\xa1tolo.'